15.5.2023 г.
BG
Официален вестник на Европейския съюз
C 173/29
Съгласно член 13, параграф 1 от Регламента Латвия е набелязала най-малко пет приоритетни пътища (за растенията — градинарство, вторично въвеждане и аквариуми, а за животните — пътища за вторично въвеждане и бягство от оградени площи).
Латвия обаче е изготвила и предала на Комисията планове за действие само относно един от определените приоритетни пътища.
(1)
ОВ L 317, 2014 г., стр. 35.
Иск, предявен на 24 март 2023 г. — Европейска комисия/Италианска република (Дело C-193/23) (2023/C 173/40) Език на производството: италиански Страни Ищец: Европейска комисия (представители: C. Hermes и G. Gattinara) Ответник: Италианска република Искания на ищеца Комисията моли Съда: — да установи, че като не е изготвила и изпълнила един отделен план или набор от планове за действие с цел намиране на решение за приоритетните пътища на инвазивни чужди видове и като не го/ги е предала незабавно на Комисията, Италианската република не е изпълнила задълженията си по член 13, параграфи 2 и 5 от Регламент (ЕС) No 1143/2014 на Европейския парламент и на Съвета от 22 октомври 2014 година относно предотвратяването и управлението на въвеждането и разпространението на инвазивни чужди видове (1), — да осъди Италианската република да заплати съдебните разноски.
Основания и основни доводи В рамките на единственото посочено в иска основание Комисията поддържа, че като не е изготвила и изпълнила един отделен план или набор от планове за действие с цел намиране на решение за приоритетните пътища на инвазивни чужди видове и като не го/ги е предала незабавно на Комисията, Италианската република не е изпълнила задълженията си по член 13, параграфи 2 и 5 от Регламент (ЕС) No 1143/2014 на Европейския парламент и на Съвета от 22 октомври 2014 година относно предотвратяването и управлението на въвеждането и разпространението на инвазивни чужди видове.
По-специално при изтичането на посочения в мотивираното становище краен срок, а именно 9 април 2022 г., ответникът не е изготвил и не е изпълнил един отделен план или набор от планове за действие с цел намиране на решение за приоритетните пътища на инвазивни чужди видове по смисъла на член 13, параграф 2 от Регламента и не е предал незабавно този план или тези планове съгласно член 13, параграф 5 от Регламента.
(1)
ОВ L 317, 2014 г., стр. 35.